**Dorinio ugdymo (katalikų tikybos) ILGALAIKIO (METŲ) PLANO 5 KLASEI PROJEKTAS**

Parengė Kaišiadorių r. Palomenės pagrindinės mokyklos tikybos mokytoja Lina Čėsnienė

**PAMOKŲ SKAIČIUS:** 1 pamoka per savaitę (iš viso 37 pamokos per mokslo metus, iš jų 11 mokytojo laisvai pasirenkamos)

**TIKSLAS:**  mokyti(-s) tikėjimo tiesų, gilinti(-s) jų supratimą, ugdyti(-s) tikėjimą, remiantis Šventuoju Raštu ir Katalikų Bažnyčios mokymu. Ugdyti(-s) vidujiškumą, gebėjimą bendrauti su Dievu ir žmogumi bei siekti dvasinės asmenybės ūgties. Ugdyti(-s) bendruomeniškumą, moralines nuostatas ir gebėjimą interpretuoti bei spręsti gyvenimo klausimus tikėjimo perspektyvoje.

**PAGRINDINIAI MOKYMO IR MOKYMOSI UŽDAVINIAI:**

**Siekiama, kad per katalikų tikybos pamokas mokiniai:**

6.1. suvoktų Bibliją kaip tikėjimo šaltinį, atpažintų pagrindines biblines istorijas, vardus, simbolius, reiškinius mene ir literatūroje;

6.2 nagrinėtų Apaštalų tikėjimo išpažinimą, apibrėžtų ekumenizmo ir tarpreliginio dialogo sąvokas;

6.3 apibūdintų Katalikų Bažnyčios liturgiją, ją vertintų, gerbtų ir gebėtų joje dalyvauti;

6.4 paaiškintų, koks yra krikščionio pašaukimas, atpažintų skirtingas pašaukimo formas, įvertintų tikėjimo pavyzdžius ir dvasinių pratybų svarbą ir taikytų gyvenime;

6.5 suvoktų asmens vertę, kritiškai vertintų ir analizuotų aktualius visuomenės klausimus, taikytų socialinio Bažnyčios mokymo principus siekiant bendrojo gėrio

**MOKYMO IR MOKYMOSI PRIEMONĖS:**

7.1. Atnaujinta dorinio ugdymo (tikybos) bendroji programa.

7.2. Šventasis Raštas. Lietuvos vyskupų konferencija, Vilnius, 2009;

7.3. Youcat vaikams. Katalikų Bažnyčios Katekizmas vaikams ir tėvams. Katalikų pasaulio leidiniai, Vilnius, 2019;

**VERTINIMAS:**

Vertinant mokinių pažangą ir pasiekimus, remiamasi Mokinių pažangos ir pasiekimų aprašu ir tikybos dalyko mokinių vertinimo ir įsivertinimo aprašu, patvirtintu .....

**TRUMPA KLASĖS CHARAKTERISTIKA** (klasės apibūdinimas, spec. poreikiai)

Klasėje – 12 mokinių (3 mergaitės ir 9 berniukai). 2 mokiniai spec.poreikių. 1 mokinys nepakelia triukšmo ir jis turi sėdėti vienas.

**Mokymo ir mokymosi turinys:**

|  |  |  |  |  |  |  |
| --- | --- | --- | --- | --- | --- | --- |
| **Turinio tematika**  **(skyriaus/ ciklo pavadinimas, skyriaus/ ciklo tematika)** | **Numatomas valandų skaičius** | **Mokymosi pasiekimai** | **Ugdomos kompetencijos** | **Vertinimas** | **Integracija** | **Pastabos** |
| **Įvadinė pamoka**  Kodėl verta mokytis tikybos? | 1 val | Paaiškina kaip ir už ką bus vertinamas tikybos pamokose, kokie vertinimo kriterijai. Įvardina darbo saugos pamokoje reikalavimus. Pasidalina savo tikėjimo patirtimi. | **Pažinimo kompetencija -**sieja naują informaciją su jau žinoma.  **Komunikavimo kompetencija -**naudoja savo pasirinktas ir mokytojo rekomenduojamas kalbines ir vizualias raiškos priemones. | *Įsivertinimas:* kiekvieną pamoką, jei nėra apklausos, testo ar nėra vykdoma kita atsiskaitymo forma, pateikiamas įsivertinimo klausimas ar teiginys, į kurį žodžiu ar raštu atsakoma ar reflektuojama likus 10-5 min. iki pamokos pabaigos. Aptarimas, pokalbis kartu su mokytoju.  *Neformalus formuojamasis vertinimas:*  kiekvieną pamoką stebimas individualus, porų, grupinis darbas, klausinėjama, stebimos atliekamos užduotys. Stebima mokinių savijauta, nuostatos, elgesys.  *Formalus apibendrinamasis diagnostinis:* ne mažiau tris kartus per trimestrą (testas, apklausa, rašinėlis, atsiskaitymas, trumpas medžiagos surinkimas) – įskaita/neįskaita.  *Formalus kaupiamasis vertinimas* trimestrų pabaigoje ar etapuose papildoma įskaita/neįskaita: trimestrų pabaigoje vertinama papildoma įskaita, surinkus 10 taškų pagal kriterijus:  ·Kūrybiškumas, originalumas.  Aktyvus, kryptingas dalyvavimas pamokoje:  ·Dalyvavimas diskusijoje (argumentuota nuomonė).  ·Pateikiamos medžiagos klausymas ar skaitymas, atpasakojimas.  ·Pagrindinės minties, idėjos pateiktame tekste suradimas ir iškėlimas.  ·Geras užduoties pristatymas klasei pamokos metu.  ·Išsamus savo veiklos įsivertinimas | Žmogaus sauga |  |
| **Tikėjimo turinio mokymosi turinys**  *B3 Santykis tarp Dievo ir žmogaus*  1. Ar žmogus ieško Dievo, ar Dievas ieško žmogaus? (Prigimtinis Dievo troškimas, Dievas pasitinka žmogų).  2. Ar galima tiltą pastatyti vienoje upės pusėje? (Dievo ir žmogaus bendrystė.  3. Kodėl verta pasitikėti Dievu? (Nuo tikėjimo iki pasitikėjimo, besąlygiška Dievo meilė, Petras eina vandeniu)  4. Ar Jėzus yra mano draugas? („Aš jus draugais vadinu.“  Jn 15, 9-17) | **4** val. | B3.1.Naudodamasis savo patirtimi įvairiais būdais pasakoja, apibūdina ir paaiškina savo supratimą apie bendrystę.  B3.2.Įvairiais būdais (simboliais, tekstu, piešiniu, schema) pasakoja, apibūdina ir fragmentiškai aiškina apie Dievo ir žmogaus bendrystę, tikėjimą nusako kaip santykį tarp asmens ir Asmens.  **B3.3 Nuosekliai aiškina apie Dievo ir žmogaus bendrystę, nurodo stiprinimo būdus, tikėjimą įvardija kaip santykį tarp asmens ir Asmens.**  B3.4. Įvairiais būdais (simboliais, tekstu, piešiniu, schema) pasakoja, apibūdina ir nuosekliai aiškina apie Dievo ir žmogaus bendrystę, pakomentuoja stiprinimo būdus, tikėjimą paaiškina kaip santykį tarp asmens ir Asmens, pripažįsta ir vertina jo svarbą, pateikia Šventojo Rašto pavyzdžių . | **Komunikavimo kompetencija** – bando ir eksperimentuoja taikydamas įvairias komunikavimo strategijas: planuoja pranešimą, lanksčiai naudoja kalbinius ir nekalbinius išteklius.  **Kūrybiškumo kompetencija**-kūrybos rezultatus pristato pasirinktu būdu (žodžiu, piešiniu, nuotraukomis, schema, vaidinimu ir kt.) arba naudodamas jų kombinacijas.  **Pažinimo kompetencija -**atpažįsta dalykui būdingus skirtingus kontekstus. | Gamta ir žmogus, istorija, geografija, lietuvių k. ir literatūra |  |
| **Šventojo Rašto pažinimas**  *A3 Biblija paaiškina Bibliją*  1. Koks būtų Abraomo ir Jėzaus pokalbis? (Abraomo ir Jėzaus aukos palyginimas)  2. Kokią navigaciją naudojo Mozė vesdamas tautą? (Mozės ir Jėzaus misija, Mozė išveda tautą iš nelaisvės Egipte, Jėzus išvaduoja žmogų iš nuodėmės nelaisvės)  3. Kaip Evangelijas pradeda to meto „ekspertai“ ir „žurnalistai“?  (Palyginti skirtingų Evangelijų pradžias. Sinoptinės Evangelijos).  4. Kas įvyko prie stalo vakarieniaujant su Jėzumi (Eucharistijos įsteigimas Mt 26, 26-29; Mk 14, 22-23; Lk 22, 15-20; 1 Kor 11, 23-26). | 4 val. | A3.1.Pasitardamas su mokytoju pasako ir bendrais bruožais apibūdina lyginamų biblinių istorijų panašumus ir skirtumus.  A3.2. Pasako ir apibūdina lyginamų biblinių istorijų panašumus ir skirtumus.  A3.3. **Įvardina, apibūdina** **ir** **paaiškina lyginamų biblinių istorijų panašumus ir skirtumus, interpretuoja Biblijos istorijas, atpažįsta, kaip Dievas veikia istorijoje.**  A3.4. Kūrybiškai pristato lyginamų biblinių istorijų panašumus ir skirtumus, interpretuoja Biblijos istorijas, paaiškina, kaip Dievas veikia istorijoje ir susieja su gyvenimo aktualijomis (A3.4). | **Pažinimo kompetencija -**sieja naują informaciją su jau žinoma, taip palengvindami naujos informacijos supratimą ir įsiminimą.  **Kūrybiškumo kompetencija -**savarankiškai atlieka įvairaus sudėtingumo kūrybines užduotis.  **Kultūrinė kompetencija -**apibūdina ir lygina įvairių kultūrų pasakojimus, tradicijas bei artefaktus, aptardami jų reikšmę mokyklos, bendruomenės kontekste.  **Komunikavimo kompetencija -** pritaiko raiškos priemones ir formas įvairioms komunikavimo situacijoms ir adresatams asmeninio gyvenimo, mokymo(si) ir viešosios veiklos srityse.  **Pilietiškumo kompetencija** -diskutuoja apie aktyvaus pilietiškumo būdus.  **Socialinė, emocinė ir sveikos gyvensenos kompetencija -** analizuoja ir įvardija bendražmogiškąsias vertybes (pagarba sau ir kitiems, geranoriškumas, atsakomybė, pagalba, sąžiningumas, drąsa, savidrausmė, sveikata, šeima) | Lietuvių k. ir literatūra, informacinės technologijos, gamta ir žmogus, istorija. |  |
| **Šventojo Rašto pažinimo mokymosi turinys**  *A2 Patarimai išminties literatūroje (Patarlių ir Siracido knygos)*  1. Ar Dievas kalbėjo patarlėmis? (Tėvų pamokymai vaikams, išmintis, Pat 1,8; 5,1 ;6;10;13,)  2. Ko paklaustum išminčiaus? (Apie darbą, dosnumą, bendravimą Pat 10, 5.; Pat 10. 16.; Pat 12, 24.; Pat 13, 4; Pat 11, 24-26; Pat 15, 1).  3. Kokį draugą norėčiau turėti? (Draugystė Biblijoje Sir 6, 5-17)  4. Jeigu būčiau prezidentas, aš...? (Lyderystė, atsakomybė už savo šalį Sir 10, 1-8). | 4 val. | A2.1. Remdamasis gerai žinomu bibliniu kontekstu, nurodo, kad Biblija yra svarbus kultūrinis paveldas.  A2.2. Remdamasis nesudėtingu bibliniu kontekstu paaiškina Biblijos kultūrinio paveldo svarbą, nurodytuose tekstuose atpažįsta pamokymus.  **A2.3. Remdamasis sudėtingesniu bibliniu kontekstu apibendrina Biblijos kultūrinio paveldo svarbą, atpažintus pamokymus paaiškina.**  A2.4.Remdamasis nauju bibliniu kontekstu vertina Biblijos kultūrinio paveldo svarbą, Biblijos pamokymus sieja su gyvenimu ir asmenine patirtimi, juos interpretuoja kaip literatūros ir kaip tikėjimo tekstus | **Pažinimo kompetencija -**sieja naują informaciją su jau žinoma, taip palengvindami naujos informacijos supratimą ir įsiminimą.  **Kūrybiškumo kompetencija -**savarankiškai atlieka įvairaus sudėtingumo kūrybines užduotis.  **Kultūrinė kompetencija -**apibūdina ir lygina įvairių kultūrų pasakojimus, tradicijas bei artefaktus, aptardami jų reikšmę mokyklos, bendruomenės kontekste.  **Komunikavimo kompetencija -** pritaiko raiškos priemones ir formas įvairioms komunikavimo situacijoms ir adresatams asmeninio gyvenimo, mokymo(si) ir viešosios veiklos srityse.  **Pilietiškumo kompetencija** -diskutuoja apie aktyvaus pilietiškumo būdus.  **Socialinė, emocinė ir sveikos gyvensenos kompetencija -** analizuoja ir įvardija bendražmogiškąsias vertybes (pagarba sau ir kitiems, geranoriškumas, atsakomybė, pagalba, sąžiningumas, drąsa, savidrausmė, sveikata, šeima). |  | Lietuvių k. ir literatūra, informacinės technologijos, gamta ir žmogus, istorija. |  |
| **Asmens tobulėjimas ir dvasinis gyvenimas.**  *D3 Švč. Mergelė Marija – ypatingas asmuo*  1. Ar galima Mariją sutikti kelyje? (piligrimystė, Aušros vartų M. Marijos paveikslas, Marijos apsireiškimas Šiluvoje, Lurde ir t.t. | 2 val. | D3.1.Naudodamasis skaitmeniniais ištekliais nurodo vieną palaimintąjį arba šventąjį, apibūdina sąvokas „palaimintasis“, „šventasis“ .  D3.2.Įvardija keletą palaimintųjų ir šventųjų, paaiškina jų svarbą. Vartoja sąvokas „palaimintasis” „šventasis“.  **D3.3. Pasakoja kelių palaimintųjų ar šventųjų gyvenimo istorijas ir jų reikšmę**.  D3.4.Savarankiškai surenka duomenis apie pasirinktą palaimintąjį ar šventąjį, kūrybiškai perteikia reikšmingiausius nuveiktus darbus ir svarbą asmeniniame ir Bažnyčios gyvenime. Palaimintųjų ar šventųjų gyvenimus sugretina su Jėzaus mokymu. | **Kūrybiškumo kompetencija** - vertina savo ar grupės (savo ir kitos) kūrybos procesą pagal numatytus ir / ar pasirinktus kriterijų. Nurodo kūrybos proceso ir rezultato ryšį.  **Kultūrinė kompetencija -** apibūdina įvairius Lietuvos kultūrinius pasakojimus ir įvykius.  **Komunikavimo kompetencija -**analizuoja ir vertina kompleksines komunikacines intencijas.  **Skaitmeninė kompetencija** - savarankiškai kuria aiškiai apibrėžtą ir paprastą skaitmeninį turinį (rengdami pranešimus). |  | Žmogus ir gamta, matematika, istorija. |  |
| **Asmens tobulėjimo ir dvasinio gyvenimo mokymosi turinys**  *D1 Malda Šventajame Rašte ir su Šventuoju Raštu*  1. Kaip žmogui ateina į galvą melstis? (Per maldą Dievas dovanoja savo artumą)  2. Ar nelaimė išmoko melstis? (Malda kritinėse situacijose, Jėzaus malda mirties akivaizdoje Mk 13, 36-37)  3. Ar žmogus gali būti kurčias Dievui? (Vidinė laikysena: „Kalbėk, Viešpatie”, pvz. Samuelio pašaukimas 1 Sam 3, 1-10)  4. Kaip Jėzus meldėsi? (dykumoje, nuošalioje vietoje, šventykloje, kreipinys į Tėvą) | 4 val. | D1.1.Pristato maldos svarbą, iliustruoja pavyzdžiais iš Šv. Rašto .  D1.2.Pristato maldos svarbą asmens ir bendruomenės gyvenime, iliustruoja pavyzdžiais iš Šv. Rašto, sieja su realiu gyvenimo kontekstu.  **D1.3. Vertina maldą, sieja su realiu gyvenimo kontekstu.**  D1.4.Vertina maldą, jos vertę iliustruoja pavyzdžiais iš Šv. Rašto ir asmeninio gyvenimo, sieja su realiu gyvenimo kontekstu ir vadovaujasi maldos patirtimi kasdieniniame gyvenime . | **Komunikavimo kompetencija -**bando ir eksperimentuoja taikydamas įvairias komunikavimo strategijas: planuoja pranešimą, lanksčiai naudoja kalbinius ir nekalbinius išteklius.  **Kultūrinė kompetencija -**klasifikuoja, diferencijuoja ir palygina bendriausius kultūros reiškinius.  **Kūrybiškumo kompetencija -**vertindamas kūrybos produktą ar sprendimą įvardina ir apibūdina keletą aspektų (temos ar atlikimo būdo neįprastumas, išskirtinės detalės, atlikimo techniškumas ar kt.)  **Socialinė, emocinė ir sveikos gyvensenos kompetencija –** apibrėžia, kas tai yra atkaklumas siekiant tikslo ir jį demonstruoja.  **Skaitmeninė kompetencija**- savarankiškai paaiškina, kaip rasti reikiamą skaitmeninį turinį www.biblija,lt ir kokią strategiją naudojo paieškai. Supranta ar skaitmeninis turinys yra patikimas. |  | Žmogus ir gamta, matematika, istorija. |  |
| **Bažnyčios ir liturgijos mokymosi turinys**  *C1 Bažnyčia – keliaujanti ir tarnaujanti bendruomenė*  1. Ką veikė apaštalai, kai Jėzaus nebebuvo su jais  2. Ar sunku skelbti Dievo žodį? (Šv. Paulius, pirmosios misijos, Bažnyčios augimas)  3. Ar pirmieji krikščionys gyveno katakombose? (Pirmųjų krikščionių persekiojimas, maldos vietos,  ištikimybė Kristui)  4. Ar krikščionis visada turi padėti? (Bažnyčios tarnavimo misija, diakonija, artimo meilė)  5. Ar šiais laikais yra riterių? (Bažnyčios karitatyvinės veiklos ir organizacijos, savanorystė, judėjimai,  pasirinktinai: Caritas, Maltos ordinas, Patria, Samariečiai, jaunieji misionieriai ir pan.) | 5 val. | C1.1.Savais žodžiais apibūdina žodžių „apaštalas“ ir „misija“ prasmę bei tinkamai juos vartoja gerai žinomame kontekste .  C1.2.Įvardija žodžių „apaštalas“ „misija“ prasmę, pateikia pavyzdžių, tinkamai juos vartoja nesudėtingame kontekste, apibūdina, kas yra keliaujanti Dievo tauta .  **C1.3. Paaiškina, kas yra keliaujanti Dievo tauta, nurodo Bažnyčios atsiradimo ir augimo bruožus.**  C1.4. Gretina žodžių „apaštalas“ „misija“ prasmę, pateikia pavyzdžių, tinkamai juos vartoja naujame kontekste, paaiškina, kas yra keliaujanti Dievo tauta, apibūdina Bažnyčios atsiradimo ir augimo bruožus, pristato Bažnyčią kaip tarnaujančią bendruomenę, kurioje  veikia įvairios karitatyvinės organizacijos . | **Pilietiškumo kompetencija** -įvardija pagrindines žmogaus teises ir paaiškina jų prasmę.  **Pažinimo kompetencija -**aktyviai siekia susieti naują informaciją su jau žinoma, taip palengvindami naujos informacijos supratimą ir įsiminimą.  **Kūrybiškumo kompetencija** -vertindamas kūrybos produktą ar sprendimą įvardina ir apibūdina keletą aspektų (temos ar atlikimo būdo neįprastumas, išskirtinės detalės, atlikimo techniškumas ar kt.)  **Kultūrinė kompetencija -**įvardija ir apibūdina, koks yra kalbos bei kultūros vaidmuo formuojant asmenų, bendruomenių, tautų ar šalių tapatybes.  **Komunikavimo kompetencija -** naudoja ir derina fizinius ir virtualaus komunikavimo kanalus ir priemones.  **Skaitmeninė kompetencija**- savarankiškai ir mokytojo padedamas sprendžia paprastas užduotis, paaiškina savo poreikius, atlieka konkrečias ir įprastas paieškas; paaiškina, kaip rasti reikiamą skaitmeninį turinį ir kokią strategiją naudojo paieškai. Supranta ar skaitmeninis turinys yra patikimas. |  | Gamta ir žmogus, matematika, istorija, geografija, technologijos, dailė, etninė  kultūra |  |
| **Moralės ir etikos mokymosi turinys**  *E1 Rizikingas elgesys*  1. Kas nutinka, kai atsigeriu iš netikro džiaugsmo ir laimės šaltinio? („Šiandien padėjau prieš tave gyvenimą ir gerovę, mirtį ir pražūtį“ Įst 30,15, žalingi įpročiai ir elgsena, jų pasekmės)  2. Kur yra tikrosios laimės šaltinis? (Dievas - laimės šaltinis, atsivertimų pavyzdžiai, pakeistas gyvenimas.) | 2 val | E1.1.Įvardija žmonių žalingus įpročius ir elgseną, galimas pasekmes.  E1.2.Paaiškina veiksmo ir pasekmės ryšį, iliustruoja pavyzdžiais, padedamas padaro išvadas.  E1.3. Analizuoja veiksmo ir pasekmės ryšį, iliustruoja pavyzdžiais.  E1.4.Savarankiškai renka ir analizuoja veiksmo ir pasekmės ryšį iš įvairių šaltinių, juos apibendrina, nustato tendencijas ir paaiškina priežastis. Sukuria rekomendacijas tikrai laimei pasiekti ir gyvybei saugoti. | **Socialinė, emocinė ir sveikos gyvensenos kompetencija** - įvertina rizikingo elgesio pasekmes ir pasirenka alternatyvų elgesį ar veiklas.  **Pilietiškumo kompetencija -**paaiškina taisyklių nesilaikymo pasekmes ir pateikia tokio elgesio pavyzdžių.  **Kūrybiškumo kompetencija -**kuria naudodamas žinomus ir geba susirasti naujus ar alternatyvius resursus, kūrybos būdus, priemones. Žinias bei gebėjimus etiškai perkelia į naują kontekstą. |  | Žmogaus sauga, informacinės technologijos, etika |  |
| *E2 Dievas įgalina aktyviai veikti (sveikata)*  1. Ar sveikata padeda aktyviai dalyvauti Dievo plane? (Fizinė ir dvasinė sveikata, pagarba savo ir kito kūnui ir sveikatai, sveika gyvensena). | 1 val. | E2.1.Padedamas nukreipiamųjų klausimų nurodo, kas yra fizinė ir dvasinė sveikata.  E2.2.Nurodo, kas yra fizinė ir dvasinė sveikata, pateikia keletą pavyzdžių, kaip gali saugoti savo ir kitų sveikatą.  E2.3. Įvardina fizinės ir dvasinės sveikatos reikšmę dalyvaujant Dievo plane.  E2.4.Nurodo fizinės ir dvasinės sveikatos sąsajas ir sudaro fizinės ir dvasinės sveikatos stiprinimo planą, dalyvaujant Dievo plane. Reflektuoja . | **Kūrybiškumo kompetencija -** kūrybos rezultatus pristato pasirinktu būdu (žodžiu, piešiniu, nuotraukomis, schema, vaidinimu ir kt.) arba naudodamas jų kombinacijas.  **Pilietiškumo kompetencija -** paaiškia objektyvios informacijos požymius. Šaltiniuose suranda ir lygina informaciją apie tą patį įvykį.  **Socialinė, emocinė ir sveikos gyvensenos kompetencija -**įvertina rizikingo elgesio pasekmes ir pasirenka alternatyvų elgesį ar veiklas. Apibūdina sveikatos sritis ir požymius ir asmens elgesio ir aplinkos veiksnių įtaką sveikatai ir gyvybės išsaugojimui. |  | Žmogaus sauga, informacinės technologijos, etika |  |
| *Papildomos temos*  Temos pagal liturginius metus:  [Kuo skiriasi Vėlinės ir Visų Šventųjų diena?](https://www.15min.lt/gyvenimas/naujiena/ar-zinai/15min-paaiskina-kuo-skiriasi-velines-ir-visu-sventuju-diena-1634-875218)  Adventas  Šv. Kalėdos pasaulio šalyse  Gavėnia, Verbų sekmadienis ir Didysis tridienis  Kitos temos:  Šventieji vaikai  Bažnyčios įsakymai  Parapijos atlaidai (ark.Mykolas, Petras ir Povilas)  Rezervinės pamokos | **11** val. | Apibūdina ir paaiškina svarbiausių liturginių laikotarpių ir švenčių praktiką ir prasmę. |  |  | Istorija, etika, istorija |  |
| IŠ VISO | 37 |  |  |  |  |  |

Parengė dorinio ugdymo(tikybos) mokytoja metodininkė Lina Čėsnienė